|  |  |  |  |
| --- | --- | --- | --- |
| Faglig råd for elektrofag Adresse: Utdanningsdirektoratet, Postboks 9359 Grønland, 0135 OSLO  Sekretær: Knut Maarud, telefon sentralbord: 23 30 12 00 Telefon direkte: 23 30 13 19 Mobil: 96 23 24 68 E-post: [post@udir.no](mailto:post@udir.no) [kma@utdanningsdirektoratet.no](mailto:kma@utdanningsdirektoratet.no)  Hjemmeside: [www.utdanningsdirektoratet.no](http://www.utdanningsdirektoratet.no) [www.fagligerad.no](http://www.fagligerad.no) |  | Innkalling  oppdatert:  06.12.2016 | Beskrivelse: Elektro.png |

# Innkalling til møte 7-2016 i Faglig råd for elektrofag.

Tirsdag 06.12.2016 kl. 12.00-17.00

Utdanningsdirektoratet, Schweigaards gt 15b, 0135 Oslo. Møterom 3, 1. etg.

|  |  |
| --- | --- |
| **Innkalt**: | **Organisasjon:** |
| Svein Harald Larsen (leder) | Nelfo |
| Are Solli | EL og IT – forbundet |
| Inger Vagle (mulig forfall deler av møtet) | Utdanningsforbundet |
| Gro Vale (vara for Inger Vagle) | Utdanningsforbundet |
| Øystein Fagerli | Skolenes landsforbund |
| Hans Jacob Edvardsen | KS |
| Thor Egil Johansen | Energi Norge |
| Kjetil Tvedt | Norsk industri |
| Lasse Lilleødegård (forfall) | Fellesforbundet |
| Monica Derbakk | El & It forbundet |
| Randi Solberg | EL og IT – forbundet |
| Rolf Næss | Spekter |
| Trond Våga (fofall) | Industri og energi |
| Andre Bøhm | Elevorganisasjonen |
| Ole Edvard Antonsen (vara for Arild Skjølsvold) | Utdanningsforbundet |

**Observatører:**

|  |  |
| --- | --- |
| Runar Røsbekk | DSB |
| Jens Harald Jensen | NKOM |

**Utdanningsdirektoratet mv:**

|  |  |
| --- | --- |
| Knut Maarud | Avdeling for fag- og yrkesopplæring |
| Ivar Svensson | Vurderingsavdelingen |
| Frode Midtgaard | Avdeling for læreplanutvikling |
| Ylva Christiansen Sundt (sak om alt vg3) | Juridisk avdeling |
| Kirsten Waarli (sak om moduler) | Avdeling for læreplanutvikling |
| Viil Gombos (sak om overgang for elever fra studiespesialisering til yrkesfag) | Avdeling for læreplanutvikling |
| Stig-Henrik Klophmann (låssmedsaken) | Foreningen Norske Låsesmeder |

**Forfall:**

|  |  |
| --- | --- |
| Arild Skjølsvold (vara møter) | Utdanningsforbundet |
| Camilla Rise (vara Arne Hovland kan heller ikke møte) | NHO Luftfart |

**Dagsorden:**

|  |  |
| --- | --- |
| 74 – 2016 | Godkjenning av innkalling og referat. |
| 75 – 2016 | Oppdragsbrev 11-14 - Forslag til tilbudsstruktur. Prosess i rådets arbeidsgruppe og møte med KD |
| 76 – 2016 | Oppdragsbrev 11-14 - Vurdering av prosesser og prinsipper for styringen av tilbudsstruktur |
| 77 – 2016 | Låssmedfaget (kl. 13.00) |
| 78 - 2016 | Endring av vg3 læreplan ROV faget |
| 79 - 2016 | Fagprøver i elektrikerfaget etter fullført vg3 i skole - forslag til nye modeller (kl. 14.00) |
| 80 - 2016 | Modulstrukturert fag- og yrkesopplæring for voksne (etter 14.30) |
| 81 – 2016 | Forslag til endringer i mandat for faglige råd |
| 82 – 2016 | Overgang for elever fra studiespesialisering til yrkesfag |
| 83 - 2016 | Høring - utvidet utdanningsrett for ungdom og for voksne som har fullført videregående opplæring i utlandet |
| 84 - 2016 | Forslag til medlemmer i nasjonale klagenemnder for fagprøver |
| 85 - 2016 | Forsøk med vg2 ventilasjonstekniker |
| 86 – 2016 | Møteplan 2017 |
| 87 – 2016 | Orienteringssaker |
| 88 - 2916 | Eventuelt |

**Kjøreplan:**

12.00 Møtestart. Kaffe ++.

17.00 Møteslutt

18.00 Middag

21.00 Slutt

Det serveres ikke lunsj. Deltakere og innledere inviteres til middag på Stock spiseri og drikkeri, Dronning Eufemias gate 14, 0191 Oslo. [Se plassering på kart](http://sg.dinnerbooking.com/wf/click?upn=T7GkFApPxtb-2F1Dea4B-2Fx1F4VcGptqR-2B4IG9yz9f7coh8rz7JEnEmC21z72a006w8kXrcdc2uh0g94eOkX9MQZleTS72EqW9c8e9hrjgr58ArAVetVIuLdbzYZ0taXxOE_pukUqHgkA6Y6tlzUKomVINTNv2suHQ8sRIvynTd2z1oVcWRnD6-2BDMCLbBOQbYLQKrs0ffNwnn8vimD1D1W-2FOzgBn0umcDCcP6CjrI262-2FqjkpLrtgpUo7tCmW42Fm0u96ThVVKQ10XaU6o8pehO61iZ3lzOY6UuTEm9vgkA2yFibm52b8Hd0H1iRxoNiPXBW7r8jr1TG0W9dbVjr9nBZzjRBrwh8SbMkNizgyb4aDxO-2F7K1cQwRDNNsfSjc9P6VoeORC15oDv-2BXO2Lpu-2FOHZOiDajJEuG-2BSMFsApIs25g6Or0vWjRqXS5m8Eosl8YVv6) Telefon: 21090309 Epost: [STOCK@STOCKOSLO.NO](mailto:STOCK@STOCKOSLO.NO) Hjemmeside: [http://www.stockoslo.no/](http://sg.dinnerbooking.com/wf/click?upn=DH6PKjmV-2Be1IGW9Ud4gLzJ6-2BUxjHyFKRwApnyiPrnl8-3D_pukUqHgkA6Y6tlzUKomVINTNv2suHQ8sRIvynTd2z1oVcWRnD6-2BDMCLbBOQbYLQKrs0ffNwnn8vimD1D1W-2FOzgBn0umcDCcP6CjrI262-2FqjkpLrtgpUo7tCmW42Fm0u9gDxr8I4WKkFLfub74GaJUe9WHi-2FBRBtAaOoaAQWLItWbPOINB2fLOztye9UV0AxM8jTg5JX5uN1YksKwoSvwDqBeBSeIRjSL8CQOL999k85pnnUjWQs14bxwdvwyNn4v5HFiT08qbdFh7W6fuzKR7Qp0yz8Q00wGdpBx08P38vkWt640PAQPFD0yQwNCzUs4) Beløpsgrensen er kr. 550,-.

|  |  |  |
| --- | --- | --- |
| 74-2016 | **Godkjenning av innkalling og referat.**  Referater fra tidligere møter: <http://fagligerad.no/frel/>  *Forslag til vedtak:*   1. *Referat fra Faglig råd for elektrofag sitt møte tirsdag 12.10.2016 godkjennes* 2. *Innkalling til møte i Faglig råd for elektrofag tirsdag 06.12.2016 godkjennes* | |
| 75-2016 | **Oppdragsbrev 11-14 - Forslag til tilbudsstruktur. Prosess i rådets arbeidsgruppe og møte med KD**  Direktoratet har på bakgrunn av utviklingsredegjørelsene og rapport fra yrkesfaglig utvalg foreslått ny tilbudsstruktur. Forslaget innebærer endringer i alle utdanningsprogram – også elektrofag. Framdriftsplanen for arbeidet er slik:   * Møte mellom KD og FREL: 13.10.2016 * Uttalelse fra FREL sendt KD: 26.10.2016 * Høring: Våren 2017 * Innføring: Fra skoleåret 2019-20   I samsvar med vedtak i rådet har AU oppnevnt en utvidet gruppe som utarbeidet uttalelse med forslag om framtidig organisering av IKT-utdanningene. Uttalelsen (se vedlegg) ble behandlet i rådet 12.10.2016, og sendt departementet 26.10.2016. Inger og Svein Harald vil orientere fra møtet med Kunnskapsdepartementet og om invitasjon sendt KD til miniseminar om IKT-utdanning mandag 12. desember kl. 09.00-11.00.  *Forslag til vedtak:*  *………………………………..* | |
| 76-2016 | **Oppdragsbrev 11-14 - Vurdering av prosesser og prinsipper for styringen av tilbudsstruktur**  Delmål 4 i oppdragsbrev 11-14 omhandler *Vurdering av prosesser og prinsipper for styringen av tilbudsstruktur.* Fra oppdragsbrevet: Et viktig spørsmål er om måten tilbudsstrukturen styres på eller justeres kan ha betydning for både gjennomføring (påvirke frafallet) og samsvaret mellom elevers utdanning og arbeidsmarkedet. En gjennomgang bør derfor også vurdere, og komme fram til forslag om hvordan tilbudsstrukturen kan vedlikeholdes/oppdateres og endres i et mer kontinuerlig perspektiv, slik at behovet for større gjennomganger reduseres.  I tillegg bør en gjennomgang også vurdere hvordan fylkeskommunen forvalter tilbudsstrukturen gjennom blant annet dimensjoneringsprosesser. Relevansbegrepet omfatter også hvordan fylkeskommunen i samråd med Yrkesopplæringsnemndene utarbeider og eventuelt justerer det faktiske tilbudet, spesielt på Vg1 og Vg2.  *Forslag til vedtak:*  *Faglig råd for elektrofag har følgende synspunkter på oppfølging av delmål 4 i oppdragsbrev 11-14, vurdering av prosesser og prinsipper for styringen av tilbudsstruktur:*   1. *Faglige råd må ha avgjørende innflytelse på læreplanene* 2. *Rådet etablerer en gruppe som utarbeider forslag til hvordan vedlikeholdet av tilbudsstrukturen bør gjennomføres. Gruppas sammensetting skal representere fylkesperspektivet.* | |
| 77-2016 | **Låssmedfaget**  Arbeidsutvalget i FRTIP og arbeidsutvalget i Faglig råd for elektrofag diskuterte tirsdag 09.02.2016 låssmedfagets plassering i tilbudsstrukturen med Norsk Låsesmedforening og Opplæringskontoret for mekaniske fag på Strømmen. I møte mandag 26. september ble det besluttet å etablere en arbeidsgruppe med representanter fra følgende miljøer:  • Opplæringskontoret, Lise Hetty Olsen  • Faglig råd for elektrofag, Inger Vagle/Are Solli  • Faglig råd tip, Ellen Møller  • Låssmedskolen, Andre Eldor  • Norsk låssmedforening, Anne Line Sagbakken, Stig-Henrik Klophmann  • Bedriftene, Knut Kildal  Arbeidsgruppa hadde møte mandag 7. november, hvor det ble drøftet om faget bør bygge på vg1 elektro og vg2 automatisering. Se vedlagt referat. Faglig råd for teknikk og industriell produksjon anbefalte i møte 17.11.2016 at faget bør bygge på vg1 elektro og vg2 automatisering.  FREL støtter forslaget med utgangspunkt i fagets teknologisk utvikling og Foreningen Norske Låsesmeders behov. Norske Låsesmeder ønsker en 2 pluss to 2 modell for å kunne rekruttere lærlinger med bedre grunnlag i fellesfag, YFF og elektrokompetanse. Behovet for både mekanisk- og elektrofagligkompetanse blir ivaretatt i læreplanen for Vg2 automasjon. Automasjon Vg2 har kryssløp fra Vg1 TIP som støtter opp om å ivareta den mekaniske kompetansen i utdanningen. Den teknologiske utviklingen i låsesmedfaget handler om adgangskontroll (EKOM) som er en del av den elektrofaglige utviklingen.  Inger Vagle og Stig-Henrik Klophmann fra arbeidsgruppa vil presentere saken.  *Forslag til vedtak:*   1. *Faglig råd for elektrofag slutter seg til arbeidsgruppa for låssmedfaget sitt forslag om at faget bør bygge på vg1 elektro og vg2 automatisering* 2. *Den faglige begrunnelsen framgår av søknaden og behandlingen i Faglig råd for teknikk og industriell produksjon 17.11.2016.* | |
| 78-2016 | **Endring av vg3 læreplan ROV faget**  Oppdrettsnæringa etterspør endringar i læreplanen for vg3 fjernstyrte undervannsoperasjoner (ROV-faget) for å gjere utdanninga breiare enn kun for olje- og gass. Norsk Industri foreslår at det vert danna ei læreplangruppe der Kjetil Tvedt, Trond Våga er med. Då trengs det ein lærarrepresentant i tillegg.  Tvedt og Våga var invitert til Rørvik i Nord-Trøndelag den 20. -21. januar for å få informasjon og for å utvikle innspel til ny læreplan. De besøkte bedriftene [www.aqs.no](http://www.aqs.no) og <http://naqua.no/>. Besøket viste at det var vanskelig for havbruksnæringen å imøtekomme to kompetansemål i læreplanen vg3 fjernstyrte undervannsoperasjoner. I tillegg er vg3-eksamen veldig oljerettet. Kjetil Tvedt vil innlede om saken  *Vedtak:*  *Faglig råd for elektrofag ……………………* | |
| 79-2016 | **Fagprøver i elektrikerfaget etter fullført vg3 i skole - forslag til nye modeller**  NELFO Buskerud har henvendt seg til rådet angående praksis i Buskerud hvor elever meldes opp til fagprøve etter fullført vg3 i skole. De mener det spekuleres i ordningen for raskere å oppnå fagbrev, og mener det skal stilles krav om 1,5 års læretid for å avlegge fagprøve. Faglig råd for elektrofag har i utviklingsredegjørelsen for 2016 anbefalt:  «Faglig råd for elektrofag foreslår en presisering som slår fast at ingen kan avlegge den praktiske prøven i fagprøven, før fullstendig læretid i bedrift er gjennomført. Rådet mener Vg3 i skole bør kunne dokumenteres på en bedre måte (kompetansebevis eller vitnemål)……… .» Rådet vedtok i møte 06.10.2016 å opprette en arbeidsgruppe med følgende sammensetting:  1. Inger Vagle  2. Åge Lauritzen  3. Kai Christoffersen  4. Arild Skjølsvold  5. Hans Jacob Edvardsen  Gruppa hadde sitt første møte mandag 14.11.2016. Neste møte blir 21. desember kl 10.00. Følgende modeller for opplæring er skissert:    Som det framgår innebærer modellen at vg3 eksamen avlegges etter fullført vg3 - og vitnemål utstedes. Kandidater som ønsker å gå videre til fagprøve må skaffe seg lærekontrakt med verdiskaping i 12-18 måneder. Først da kan fagprøve avlegges. Ylva Christiansen Sundt fra juridisk avdeling i direktoratet vil delta.  *Forslag til vedtak:*  *Faglig råd for elektrofag ber arbeidsgruppa arbeide videre med de foreslåtte modellene.* | |
| 80-2016 | **Modulstrukturert fag- og yrkesopplæring for voksne**  Direktoratet er i oppdragsbrev nr: 12-16 fra Kunnskapsdepartementet bedt om å utarbeide moduler og modulstruktur basert på Kunnskapsløftets læreplaner for utvalgte lærefag. Modulene skal være dekkende for den kompetansen som er fastsatt i aktuelle læreplaner for videregående opplæring Vg3/opplæring i bedrift og læreplaner i fellesfag som har relevans for yrkesutøvelsen. Direktoratet skal velge ut lærefag og utvikle moduler i samarbeid med berørte parter. Saken ble presentert i fellesmøte 12.10.2016, hvor Åge Lauritzen deltok fra rådet. SRY behandlet forslag til rammer og prinsipper i møte 02.11.2016. Forslaget fikk tilslutning med noen kommentarer.  Det skal gjennomføres forsøk innen noen fylkeskommuner. De faglige rådene er nå invitert til å foreslå fag innen eget utdanningsprogram som skal delta i forsøket.  Rådet er i e-post datert 07.11.2016 bedt om forslag på lærefag som skal delta i forsøket innen25.11.2016.  *Forslag til vedtak:*   1. *Faglig råd for elektrofag ønsker ingen fragmentering av fagutdanningen. Et modulbasert opplæringsløp må derfor utgjøre en helhet, modulene må bygge på hverandre og tas i rekkefølge.* 2. *Rådet ønsker ikke at moduler skal kunne utvikles til et nytt utdanningsnivå, og ønsker derfor primært at fullført modul ikke skal dokumenteres, men kun danne grunnlag for oppmelding til fagprøve. Når det iflg oppdragsbrevet likevel skal utstedes dokumentasjon, ber rådet om at denne ikke må utformes på en måte kan gi et nytt utdanningsnivå.* 3. *Rådet ber om at utvikling av modulbasert opplæring ses i sammenheng med godkjenning av utenlandsk utdanning* 4. *Opplæringen må kun gjelde voksne, og ikke i lovregulerte fag.* 5. *Ordningen må utvikles slik at den ikke blir komplisert og kostnadskrevende for deltakende opplæringsbedrifter* 6. *Bedrifter må få kompensert kostnadene ved å til opplæring til kandidatene* 7. *Krav til fellesfag, opplæringstid, godkjenning av opplæringsbedrifter, faglige ledere osv må være tilsvarende som for lærlinger.* 8. *Forsøkene i fylkene må utvikles i samarbeid med det faglige rådet og med partene i arbeidslivet lokalt* 9. *Rådets ønsker at ….. fylkeskommune deltar i forsøket* 10. *Rådet forslår at følgende elektrofagfag deltar i utprøvingen:*  * *Automatiseringsfaget* * *…. Kuldemontørfaget* * *……faget..* | |
| 81-2016 | **Forslag til endringer i mandat for faglige råd**  Arbeidet med nytt mandat for faglige råd ble presentert på fellesmøte, og blir lagt fram for SRY i møte 01.12.2016. Saksdokumentet er vedlagt. Rådet er ikke bedt om å komme med innspill i saken, men kan ta initiativ på bakgrunn av presentasjonen i fellesmøtet.  *Forslag til vedtak:*   1. *Rådene må ha avgjørende innflytelse over læreplanverket.* 2. *Rådene ønsker oversikt over hvordan alternativ vg3 gjennomføres i fylkeskommunene.* 3. *Det bør vurderes om faglige råd skal arrangere en utdanningskonferanse (dialogkonferanse) i perioden.* 4. *Det bør vurderes om observatørene fra Direktoratet for sikkerhet og beredskap og fra Nasjonal kommunikasjonsmyndighet i Faglig råd for elektrofag bør bli medlemmer.* 5. *Mandatet for faglig råd gir behov for seks årlige møter, og ikke 4-5 møter, som direktoratet foreslår.* 6. *Partene har iflg mandatet fått flere oppgaver knyttet til tilbudsstrukturen og innhold i vg3-læreplaner. Rådet anbefaler derfor at det åpnes for økt bruk av arbeidsgrupper som kan fremme forslag til endringer overfor rådet. Vilkår ved deltakelse bør være som for læreplangrupper.* 7. *Utdanningsmyndighetenes representanter i faglige råd foreslås av lærerorganisasjonene. I praksis dekker ikke disse organisasjonene tapt arbeidsfortjeneste eller vikarutgifter. Rådet ber Utdanningsdirektoratet sørge for en refusjonsordning for dekning av vikarutgifter ved deltakelse fra lærerorganisasjonene i faglige råd.* | |
| 82-2016 | **Overgang for elever fra studiespesialisering til yrkesfag**  I fellesmøte mellom SRY og de faglige rådene 12. oktober 2016 informerte Utdanningsdirektoratet om oppdragsbrev 19-16, utvikle overgang fra studieforberedende til yrkesfaglig utdanningsprogram og varslet en bestilling til de faglige rådene. Utdanningsdirektoratet ønsker at de faglige rådene vurderer:   * modellen og ordningen * om den kompetansen eleven oppnår gjennom modellen vil være tilstrekkelig for å kunne tas inn som lærling etter Vg2 * om denne ordningen er aktuell for det utdanningsprogrammet dere representerer * hvilke prinsipper dere mener at skal ligge til grunn for å velge ut kompetansemål lokalt   Forslaget innebærer at 477 timer programfag (yrkesfag) på vg1 erstattes med 196 ekstra timer programfag (yrkesfag) på vg2. I tillegg vil fellesfagene på vg1 ikke være yrkesrettede, slik de er for elever på vg1 elektro. Med nye programspesifikke læreplaner i fellesfag vil forskjellene bli enda større. Viil Gombos vil innlede i saken.  *Forslag til vedtak:*   1. *Opplæring på vg1 og vg2 i elektrofag bygger på hverandre. Progresjonen er en forutsetning for å oppnå fagbrev. Forslaget fra direktoratet om at vg1 studieforberedende skal gi inntak til vg2 elektro innebærer at programfagene (yrkesfagene) svekkes med 181 timer. I tillegg vil fellesfagene på vg1 ikke være yrkesrettede, slik de er for elever på vg1 elektro.* 2. *Faglig råd for elektrofag er opptatt av at omfanget og innhold i opplæringsløpet mot fagbrev i elektrofag ikke svekkes. Forslaget innebærer en vesentlig reduksjon i timetallet i programfag og manglende yrkesretting av fellesfagene. Forslaget anbefales derfor ikke i elektrofagene.* | |
| 83-2016 | **Høring - utvidet rett til videregående opplæring for ungdom og rett til videregående opplæring for voksne som har fullført videregående opplæring i utlandet**  Kunnskapsdepartementet har sendt på [høring](https://www.regjeringen.no/no/dokumenter/horing-om-endringer-i-opplaringsloven/id2519710/) forslag til endringer i opplæringsloven. Endringene gjelder:   * forslag om utdanningsrett for voksne som har fullført videregående opplæring i utlandet * forslag om å utvide ungdomsretten til videregående opplæring slik at det blir en direkte overgang mellom ungdomsrett og voksenrett   Det første forslaget innebærer at opplæringsloven endres slik at voksne som har fullført videregående opplæring i utlandet som ikke blir godkjent, får voksenrett til videregående opplæring i Norge. Departementet spør om også personer under 25 år skal få voksenrett, eller ungdomsrett (Vokserett gir rett til opplæring mot valgt sluttkompetanse, ungdomsrett gir rett til ett av tre vg1).  Det andre forslaget knytter seg til at ungdom som har fått tre års opplæring uten å ha oppnådd yrkeskompetanse har brukt opp utdanningsretten når de fyller 21 år. Men når de fyller 25 år vil de kunne få voksenrett, som innebærer opplæring til valgt sluttkompetanse. Forslaget innebærer at disse vil få voksenrett når ungdomsretten er oppbrukt.  Ungdom under 21 år får i de fleste tilfeller [basistilskudd](http://www.udir.no/om-udir/tilskudd-og-prosjektmidler/Tilskudd-til-bedrifter-som-tar-inn-larlinger-og-larekandidater-/) 1 (kr. 141.566 pr år opplæring), mens voksne får basistilskudd 2 (kr. 53.244 pr år). Rådet mener det bør vurderes å gi basistilskudd 1 for personer under 25 år i denne gruppa. Høringsfristen er 16. januar 2017.  *Forslag til vedtak:*   1. *Faglig råd for elektrofag mener forslaget om utdanningsrett for voksne (innvandrere) som har fullført videregående opplæring i utlandet vil kunne kvalifisere disse for arbeidslivet. Rådet støtter derfor forslaget.* 2. *Rådet mener den største hindringen for innvandrere på arbeidsmarkedet er språkkompetanse. Dårlig språk utgjør en sikkerhetsrisiko. For å kunne fungere som fagarbeider i elektrofagene er det derfor nødvendig med gode norsk- og engelskkunnskaper. Lærlingtilskuddet vil også være viktig for denne gruppa. Idet ungdomsretten gir rett til særskilt språkopplæring, anbefaler rådet at innvandrere under 25 år gis ungdomsrett, og ikke voksenrett.* 3. *Rådet stiller seg også positiv til forslaget om direkte overgang mellom ungdomsretten og voksenretten. Endringen gjør det mulig for elever og lærlinger som har fått tre års opplæring å fullføre opplæringen med fagbrev. Men like viktig er det at fylkeskommunen legger til rette for tilbud om opplæring til lærlinger i fag som ikke er bestått.* 4. *Rådet anbefaler at det vurderes om det skal gis basistilskudd 1 for disse lærekontraktene og ikke baststilskudd 2, som er vanlig for voksne lærlinger* | |
| 84 - 2016 | **Forslag til medlemmer i nasjonale klagenemnder for fagprøver**  Kandidater (lærlinger, elever og praksiskandidater) som ikke har bestått fag- eller svenneprøven har i henhold til opplæringsloven rett til å klage. Klage på formelle feil ved prøveavviklingen behandles av fylkeskommunen. Klage på vurderingen av prøvearbeidet (karakteren) skal etter [opplæringslovens § 12-6](http://www.lovdata.no/all/hl-19980717-061.html#12-6) behandles av en klagenemnd oppnevnt av Utdanningsdepartementet. Departementet har delegert ansvaret for oppnevningen av klagenemndene til Utdanningsdirektoratet. Klagenemnda skal ha tre medlemmer hvorav to skal ha fagutdanning. Oppnevningsperioden er fire år. Utdanningsdirektoratet bestemmer hvem som skal være leder og nestleder. I tillegg til de faste medlemmene, skal det oppnevnes personlige varamedlemmer. De faglige rådene skal fremme forslag til medlemmer i klagenemndene. Det er tradisjon for at medlemmene representerer arbeidstakerorganisasjonene, arbeidsgiverorganisasjonene og skoleeier/staten. Oppnevningstiden til klagenemnda i automatiseringsfaget har gått ut. Direktoratet har spurt om nemnda kan tenke seg å fortsette for 4 nye år. Nina Farnes Hansen som representerer arbeidstakersiden har sagt ja, det samme har Øystein Fagerli som representerer staten. Arild Kvenseth, som representerer arbeidsgiver har direktoratet ikke fått tilbakemelding fra. Vi trenger derfor en som representerer arbeidsgiver i automatiseringsfaget.  Det er også behov for representerer fra staten (skole) i elektroreparatørfaget. Svein Thomassen som har hatt vervet før ønsker ikke reoppnevning.  *Forslag til vedtak:*  *Faglig råd for elektrofag foreslår følgende medlemmer til klagenemnda for automatikerfaget og elektroreparatørfaget:*   |  |  |  | | --- | --- | --- | | *Automatikerfaget* | *Medlem* | *Varamedlem* | | *Representant fra arbeidsgiver* | *………………….* | *………………….* |  |  |  |  | | --- | --- | --- | | *Elektroreparatørfaget* | *Medlem* | *Varamedlem* | | *Representant fra Staten* | *………………….* | *………………….* | | |
| 85 - 2016 | **Forsøk med vg2 ventilasjonstekniker**  Foreningen for ventilasjon, kulde og energi (VKE) fremmet i e-post datert 29.08.2016 og i rådsmøte torsdag 14.06.2016 forslag om nytt vg2 kulde og ventilasjonsteknikk ved Rud vg skole. Faglig råd for elektrofag sluttet seg til forslaget, som er foreslått tatt inn i direktoratets forslag til endringer i tilbudsstrukturen. Det nye tilbudet vil da tidligst bli tilbudt elevene fra høsten 2018 eller senere.  For å være mest mulig forberedt til etablering av det nye tilbudet, ønsker VKE i samarbeid med Akershus fylkeskommune å prøve ut det nye utdanningstilbudet ved Rud videregående skole fra høsten 2017. Rådet behandlet saken i møte tirsdag 06.09.2016, og gjorde følgende enstemmige vedtak:   1. *Faglig råd for elektro stiller seg positiv til at det gjennomføres forsøk med vg2 kulde og ventilasjonsteknikk ved Rud videregående skole fra 2017.* 2. *Rådet ber om at det dokumenteres tilgjengelige læreplasser for kvalifiserte elever som fullfører vg2 kulde og ventilasjonsteknikk*   Direktoratet mottok 28.11.2016 søknad fra Akershus fylkeskommune om forsøk med vg2 ventilasjonsteknikk ved Rud videregående skole fra høsten 2017. Dokumentasjon av læreplasser ligger ikke ved søknaden, men vil bli framlagt i møtet.  *Forslag til vedtak:*  *Faglig råd for elektrofag anbefaler søknad om forsøk med vg2 ventilasjonsteknikk ved Rud videregående skole.* | |
| 86-2016 | **Møteplan 2017**   |  |  |  | | --- | --- | --- | | Arbeidsutvalgsmøter  Kl. 09.00-15.00 | Rådsmøter  Kl. 10.00-16.00  Forslag fra udir: | SRY-møter  (Fellesmøter for ledere i faglige råd og SRY) | | Onsdag 01.02.2017 | Torsdag 16.02.2017 | SRY: Torsdag 23 februar 2017 | | Onsdag 29.03.2017 | Torsdag 06.04.2017 | SRY: Torsdag 20. april 2017 | | Onsdag 07.06.2017 | Torsdag 15.06.2017 | SRY: Torsdag 22. juni 2017 | |  | Nyoppnevningskon-feranse 07.09.2017 | SRY: Torsdag 5. oktober 2017 | | Onsdag 18.10.2017 | Torsdag 02.11.2017 | SRY: Torsdag 9. november 2017 | | Onsdag 29.11.2017 | Torsdag 07.12.2017 | SRY: Torsdag 14. desember 2017 |   Rådsmøtene er fastsatt av Utdanningsdirektoratet. Arbeidsutvalget har i brev til Utdanningsdirektoratet datert 07.11.2016 bedt om å få avvikle inntil seks rådsmøter 2017. Se vedlagt svar fra Udir.  *Forslag til vedtak:*  *Rådet henviser til oversendt brev. Det vil bli nødvendig med au-møte og rådsmøte i mai og i august i forbindelse med KDs høring om tilbudsstrukturen.* |
| 87-2016 | **Orienteringssaker**  **Læreplassituasjonen 1. november 2016**  Fra november 2015 til 2016 har omtrent halvparten av utdanningsprogrammene hatt en økning og halvparten en nedgang. Størst økning har det vært i service og samferdsel og helse- og oppvekstfag som har økt med henholdsvis 110 og 80 lærekontrakter. Størst nedgang har elektrofag og teknikk og industriell produksjon med henholdsvis 200 og 110 færre lærekontrakter. [lenke](http://www.udir.no/tall-og-forskning/finn-forskning/tema/sokere-til-lareplass-og-godkjente-kontrakter/)  **Oppnevning av sakkyndige for godkjenning av utenlandsk utdanning**  NOKUT presenterte i fellesmøte 22.10.2016 kommende forespørsel til faglige råd om å oppnevne sakkyndige til det nye godkjenningsordningen for utenlandsk fag- og yrkesopplæring. I motsetning til godkjenning av høyere utdanning, inkluderer denne ordningen også en faglig vurdering. Til det trenger NOKUT sakkyndige. NOKUT foreslår følgende prosedyre for rekruttering av sakkyndige til godkjenningsordningen:  1. NOKUT sender forespørsel til det aktuelle faglige rådet  2. NOKUT orienterer Samarbeidsrådet for yrkesopplæring (SRY) om forespørselen  3. Det aktuelle faglige rådet foreslår i henhold til forespørselen sakkyndige og varaer innen en måned fra forespørselen ble gitt  4. NOKUT oppnevner sakkyndige og varaer basert på forslagene fra de faglige rådene  5. NOKUT gjennomfører opplæring av sakkyndige og varaer  Sakkyndige skal oppnevnes til 2-årsperioder. Arbeidet vil honoreres etter statens satser. Det omtalte oppdraget til faglige råd er ikke kommet. [lenke](http://www.nokut.no/no/Utdanning-fra-utlandet/Andre-godkjenningsordninger/Fag--og-yrkesopplaring/)  **Utstyrssituasjonen i videregående skole**  Undersøkelsen ble publisert 20.10.2016, og viser at utstyrssituasjonen i videregående skoler generelt er vurdert som god, men at det samtidig er betydelige forskjeller mellom skoler og utdanningsprogrammer. [lenke](http://www.udir.no/tall-og-forskning/finn-forskning/rapporter/utstyrssituasjonen-i-videregaende-skole/)  **Rapport om trepartssamarbeidet innen fagopplæring**  FAFO lanserte 24.11.2016 [rapport om trepartssamarbeidet innen fagopplæring](http://www.fafo.no/index.php/nb/arrangementer/alle-arrangementer/item/partssamarbeid-i-fag-og-yrkesopplaeringen), som ser på partenes innflytelse gjennom SRY og faglige råd. Hovedinntrykket fra intervjuene når det gjelder de faglige rådene er at disse i større grad enn SRY fungerer etter intensjonene, samtidig som det er store forskjeller mellom de ulike faglige rådene. Samtidig som informantene peker på at arbeidet i de faglige rådene stort sett fungerer godt, er det også flere som mener at de i større grad burde fungere som faglige råd for SRY, og ikke som i dag primært som faglige råd for Utdanningsdirektoratet. Flere informanter mener også at nivået på representasjonen burde løftes, ikke bare i SRY, men også i faglige råd. FAFO konkluderer med at funnene tyder på at arbeidslivets innflytelse i fagopplæringen er svekket over tid, mens utdanningsmyndighetenes rolle er styrket.  **Høring om etablering av maritim elektriker som nytt lærefag (ca. 14.00)**  Utdanningsdirektoratet har sendt på høring forslag til etablering av maritim elektriker (skipselektrikeroffiser) som nytt lærefag, med forslag til læreplaner for Vg3 i skole og opplæring i bedrift. Les høringsdokumentene og svar på høringen [her](http://www.udir.no/om-udir/hoyringar/horing--forslag-til-etablering-av-maritim-elektriker-som-nytt-larefag-og-forslag-til-lareplaner-for-faget/). Høringsfristen var 18. november 2016. Høringsuttalelsene (32 stk) ligger [her](http://www.udir.no/om-udir/hoyringar/#83). Se særlig Rederiforbundets høringsuttalelse. Direktoratet (Frode Midtgaard) vil orientere om høringen.  **Generell del av læreplanen**  For å få inn innspill og synspunkter i arbeidet med [ny generell del av læreplanen](http://www.udir.no/laring-og-trivsel/lareplanverket/generell-del-av-lareplanen/), inviterer Kunnskapsdepartementet lærere, forskere og andre til å skrive blogginnlegg.  Den generelle delen i læreplanverket handler om de overordnede målene for opplæringen. Den utgjør det verdimessige, kulturelle og kunnskapsmessige grunnlaget for grunnskolen og den videregående opplæringen.  **SRY-møte 01.12.2016**  Dagsorden er vedlagt. Følgende saker skal behandles:  Orientering fra ACVT møte i Brussel 17 og 18. november 2016  Oorientering fra møte mellom KD og SRYs arbeidsgruppe om SRYs rapport- Yrkesopplæringsnemndas rolle og ansvar  SRYs arbeidsgruppe for nyoppnevning av faglige råd og SRY.  Status for arbeidet med vekslingsmodeller – Veien videre  *Forslag til vedtak:*  *Sakene tas til orientering* | |
| 88-2016 | **Eventuelt** | |